sagorsarker/bangla-wikipedia huggingface dataset:
সুজান কোনার

সুজানা "সুজান" কোনার (জন্ম ১১ নভেম্বর ১৯৩৬) হলেন একজন সাবেক মার্কিন অভিনেত্রী। তিনি "ইমিটেশন অব লাইফ" (১৯৫৯) চলচ্চিত্রে অভিনয়ের জন্য সুপরিচিত এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
১৯৬৪ সালে পুরুষদের পোশাক নকশাবিদ ও লেখক জন ওয়েট্‌জের সাথে বিবাহের পর তিনি অভিনয় থেকে অবসর নেন ও পরিবারের প্রতি মনোনিবেশ করেন। তাদের দুই পুত্র পল ওয়েট্‌জ ও ক্রিস ওয়েট্‌জ দুজনেই চলচ্চিত্র পরিচালক, প্রযোজক, চিত্রনাট্যকার ও অভিনেতা।
কোনার ১৯৩৬ সালের ১১ই নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেস শহরে জন্মগ্রহণ করেন। তার মাতা লুপিতা তোবার মেক্সিকোয় জন্মগ্রহণকারী হলিউড অভিনেত্রী ছিলেন, এবং পিতা পল কোনার অস্ট্রিয়া-হাঙ্গেরির বোহেমিয়ায় জন্মগ্রহণকারী চলচ্চিত্র প্রযোজক ছিলেন। তার মাতা রোমান ক্যাথলিক ছিলেন এবং তার পূর্বপুরুষগণ মেক্সিকান ও আইরিশ ছিলেন; অন্যদিকে তার পিতা চেক বংশোদ্ভূত ইহুদি ছিলেন।
কোনার ১৯৫০-এর দশকের শেষভাগ ও ১৯৬০-এর দশকের শুরুতে তার কর্মজীবনের অধিকাংশ চলচ্চিত্রে অভিনয় করেন। এই সময়ে তার অভিনীত দুটি উল্লেখযোগ্য চলচ্চিত্র হল সাল মিনেওর বিপরীতে "দিনো" (১৯৫৭) ও "দ্য জিন ক্রুপা স্টোরি" (১৯৫৯)। দ্বিতীয় চলচ্চিত্রটিতে অভিনয় করে তিনি বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন।
কোনারের সবচেয়ে উল্লেখযোগ্য কাজ হল "ইমিটেশন অব লাইফ" (১৯৫৯)। এই চলচ্চিত্রে তিনি উজ্জ্বল কৃষ্ণাঙ্গ নারী চরিত্রে অভিনয় করেন, যিনি শ্বেতাঙ্গ হিসেবে উত্তীর্ণ হয়ে যান। এটি ১৯৩৪ সালের একই নামের একটি বইয়ের চলচ্চিত্ররূপ। ডগলাস সার্ক পরিচালিত এই চলচ্চিত্রটি বক্স অফিসে সফলতা অর্জন করে এবং এটি সেই বছরের নবম সর্বোচ্চ আয়কারী চলচ্চিত্র ছিল। কোনার তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত সর্বশেষ চলচ্চিত্র ছিল ১৯৬২ সালে মন্টগামারি ক্লিফটের বিপরীতে ""। এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৪ সালে তিনি অভিনয় থেকে অবসর নেন।
হবিগঞ্জ সদর থানা

হবিগঞ্জ সদর থানা বাংলাদেশের হবিগঞ্জ জেলার অন্তর্গত হবিগঞ্জ সদর উপজেলার একটি থানা।
ঐতিহাসিক সুলতানসী হাবিলির প্রতিষ্ঠাতা মধ্যযুগের মহাকবি সৈয়দ সুলতান ওরফে মিনার অধস্তন পুরুষ সৈয়দ হেদায়েত উল্লাহ্ পুত্র সৈয়দ হাবিবুল্লাহর নামানুসারে হাবিবগঞ্জ নামে খোয়াই নদীর তীরে একটি বাজার প্রতিষ্ঠা করেন। এই বাজারকে কেন্দ্র করে ১৮৯৩ সালের ১৭ এপ্রিল হবিগঞ্জ সদর থানা গঠিত হয়।
হবিগঞ্জ সদর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম হবিগঞ্জ সদর থানার আওতাধীন।
আবুল কাসেম (চট্টগ্রামের রাজনীতিবিদ)

ডা. ক্যাপ্টেন আবুল কাসেম (১২ ডিসেম্বর ১৯১১ - ৪ এপ্রিল ১৯৯৯) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ (রাঙ্গুনিয়া )আসনের সংসদ সদস্য ছিলেন।
আবুল কাসেম ১২ ডিসেম্বর ১৯১১ সালে চট্টগ্রাম জেলার রাঙ্গুনিয়া উপজেলার চন্দ্রঘোনা গ্রামে জন্মগ্রহণ করেন। চট্টগ্রাম কলেজিয়েট স্কুল থেকে ১৯৩০ সালে প্রবেশিকা ও তৎকালীন চট্টগ্রাম মেডিক্যাল স্কুল থেকে ১৯৩৪ সালে এলএমএফ ডিগ্রি অর্জন করেন। ১৯৪৮ সালে ঢাকা বিশ্ববিদ্যালয় থেকে এমবিবিএস ডিগ্রি অর্জন করেন।
আবুল কাসেম ১৯৩৭ সালে মেডিক্যাল স্কুলে শিক্ষতার মধ্য দিয়ে কর্মজীবন শুরু করেন।
আবুল কাসেম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে গণপরিষদ সদস্য এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-১০ রাঙ্গুনিয়া আসন থেকে সংসদ সদস্য নির্বাচিত হন।
আবুল কাসেম ৪ এপ্রিল ১৯৯৯ সালে মৃত্যুবরণ করেন।
কামরুন নাহার জাফর

কামরুন নাহার জাফর বাংলাদেশের চট্টগ্রাম জেলার রাজনীতিবিদ যিনি শ্রম ও জনশক্তি উপমন্ত্রী ও তৎকালীন চট্টগ্রাম-১০ আসনের সংসদ সদস্য ছিলেন। এছাড়াও দুই মেয়াদে তিনি সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।
কামরুন নাহার জাফর চট্টগ্রাম জেলায় জন্মগ্রহণ করেন।
কামরুন নাহার জাফর ১৯৭৯ সালের দ্বিতীয় জাতীয় সংসদে ও ১৯৮৬ সালের তৃতীয় জাতীয় সংসদে সংরক্ষিত মহিলা আসন ২৯ থেকে সংসদ সদস্য হিসেবে দায়িত্ব পালন করেন।
১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন।
আবদুস সাত্তারের মন্ত্রিসভায় তিনি শ্রম ও জনশক্তি উপমন্ত্রী হিসেবে দায়িত্ব পালন করেন।
এম ওবায়দুল হক

এম ওবায়দুল হক (মৃত্যু: ১৭ আগস্ট ২০১২) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও প্রকৌশলী যিনি তৎকালীন চট্টগ্রাম-৩ আসনের সংসদ সদস্য ছিলেন।
এম ওবায়দুল হক চট্টগ্রাম জেলার সন্দ্বীপের গাছুয়া ইউনিয়নে জন্মগ্রহণ করেন।
এম ওবায়দুল হক ইঞ্জিনিয়ার মুক্তিযোদ্ধা ও প্রকৌশলী ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সন্দ্বীপ থেকে তিনি ১৯৭০ সালে গণপরিষদ সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।
এম ওবায়দুল হক ১৭ আগস্ট ২০১২ সালে মৃত্যুবরণ করেন।
ওবায়দুল হক খোন্দকার

ওবায়দুল হক খোন্দকার বাংলাদেশের চট্টগ্রাম জেলার রাজনীতিবিদ ও মুক্তিযোদ্ধা যিনি চট্টগ্রাম-১ আসনের সংসদ সদস্য ছিলেন।
ওবায়দুল হক খোন্দকার চট্টগ্রাম জেলার মীরসরাই উপজেলায় জন্মগ্রহণ করেন।
ওবায়দুল হক খোন্দকার একজন মুক্তিযোদ্ধা ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। এরপর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনেও তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন।
বানৌজা তিস্তা

বাংলাদেশ নৌবাহিনী জাহাজ (সংক্ষেপেঃ বানৌজা) তিস্তা বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা তিস্তা হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫২ সালে যুগোস্লাভিয়া নৌবাহিনীর জন্য পিবিআর ৫০৫ হিসেবে নির্মিত হয়। পরবর্তীতে ১৯৭৫ সালে তৎকালীন রাষ্ট্রপতি বঙ্গবন্ধু শেখ মুজিবুর রহমান যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়।। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।
বানৌজা তিস্তা জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি
ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।
বানৌজা তিস্তা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
টম এলিস (অভিনেতা)

টমাস জন এলিস (জন্ম: ১৭ নভেম্বর ১৯৭৮) একজন ওয়েলশ অভিনেতা। তিনি বিবিসি সিটকম "মিরান্ডায়" গ্যারি প্রেস্টন এবং আমেরিকান সিরিজ "লুসিফারের" লুসিফার মর্নিংস্টার চরিত্রে অভিনয় করার জন্য পরিচিত। তিনি দীর্ঘকাল ধরে চলমান বিবিসি ওয়ান সোপ অপেরা "ইস্টএন্ডারস", বিবিসির স্কেচ শো "দ্য ক্যাথরিন টেট শো" এবং বিবিসির মেডিকেল ড্রামা "হলবি সিটির" মধ্যে উপস্থিত ছিলেন।
এলিস কার্ডিফে জন্মগ্রহণ করেছিলেন। তার মা মারিলিন জিনের (জন্ম হুপার) এবং বাবা ক্রিস্টোফার জন এলিস। এলিস শেফিল্ডের হাই স্টার্স স্কুলে পড়াশুনা করেছেন এবং "সিটি অফ শেফিল্ড ইয়ুথ অর্কেস্ট্রাতে" "ফ্রেঞ্চ হর্ন" চরিত্রে অভিনয় করেছেন। তিনি স্কটল্যান্ডের রয়্যাল কনজার্ভটায়ায়ারে (পূর্বে রয়্যাল স্কটিশ একাডেমি অফ মিউজিক অ্যান্ড ড্রামা) বিএ ড্রামাটিক স্টাডিজ অধ্যয়ন করেছিলেন।
বানৌজা কর্ণফুলী

বাংলাদেশ নৌবাহিনী জাহাজ (সংক্ষেপেঃ বানৌজা) কর্ণফুলী বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা কর্ণফুলী হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫১ সালে যুগোস্লাভিয়া নৌবাহিনীর জন্য পিবিআর ৫০২ হিসেবে নির্মিত হয়। পরবর্তীতে ১৯৭৫ সালে তৎকালীন রাষ্ট্রপতি বঙ্গবন্ধু শেখ মুজিবুর রহমান যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।
বানৌজা কর্ণফুলী জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি
ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।
বানৌজা কর্ণফুলী জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
হায়দরপুর

হায়দরপুর বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার ভাতগাঁও ইউনিয়নের অন্তর্ভুক্ত।
হায়দরপুর বাংলাদেশের উত্তর-পূর্বাঞ্চলে অবস্থিত। হায়দরপুর গ্রামের পূর্বে ঝিগলী, পশ্চিমে শ্রীপতিপুর, উত্তরে মন্দলপুর ও দক্ষিণে সোনাখাই অবস্থিত। গ্রামের পাশ দিয়ে ডাউকা নদী প্রবাহিত হয়েছে। রানীগঞ্জ - জগন্নাথপুর সড়ক (আর২৪১) হতে হায়দরপুর ৩ কিলোমিটার ভেতরে অবস্থিত।
হায়দরপুর গ্রামের অধিকাংশ মানুষ কৃষিজীবী হওয়ায় গ্রামের অর্থনীতি সম্পূর্ণভাবে কৃষির ওপর নির্ভরশীল। গ্রামে
সড়ক যোগাযোগ হায়দরপুর গ্রামের অবকাঠামোগত উন্নয়নের প্রধান বাঁধা। শুষ্ক মৌসুমে গ্রামে হালকা যানবাহনে যাতায়াতের জন্য সড়ক ব্যবহার করা গেলেও, বর্ষা মৌসুমে সড়ক চলাচলের অনুপযোগী থাকে। গ্রামে পল্লীবিদ্যুৎ সুবিধা আছে সেই সাথে অনেক স্থানীয়রা সৈরবিদ্যুৎ ও পল্লী বিদ্যুৎ দুটি ব্যবহার করে থাকেন।
হায়দরপুর গ্রামের উল্লেখযোগ্য শিক্ষা প্রতিষ্ঠানসমূহ হলো:
জাহিদপুর, দোলারবাজার

জাহিদপুর বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার দক্ষিণ-পূর্ব অংশের দোলারবাজার ইউনিয়নের অন্তর্ভুক্ত।
বৃহত্তর সিলেটের সুনামগঞ্জের আতুয়াজান পরগণাস্থ একটি অন্যতম মৌজা জাহিদপুর এবং মৌজার কেন্দ্রীয় বসতি জাহিদপুর গ্রাম। ভূমিব্যবস্থাপনার ইতিহাস বলে, জাহিদপুর গ্রামটি কমপক্ষে চারশো বছরের প্রাচীন জনপদ যা হাজারবছর আগে জামাইকাটা হাওরের উত্তরসীমানায় জেগে ওঠা স্থলভূমি।
জাহিদপুর গ্রামটি বর্তমান প্রশাসনিক উপজেলা ছাতকের দক্ষিণ-পূর্ব সীমান্তলাগোয়া একটি বৃহৎ গ্রাম, যা দোলারবাজার ইউনিয়নের অন্তর্ভুক্ত। গ্রামটি মাকুন্দ নদীর দক্ষিণ তীরে অবস্থিত। মাকুন্দ নদী জাহিদপুরের পূর্বপ্রান্থ থেকে গ্রামের উত্তরপার্শ্ব বরাবর পশ্চিমদিকে প্রবাহিত হয়ে পশ্চিমপ্রান্থে শেষ হয়েছে এবং নদীর স্রোতটি ভরাং নামে পশ্চিমের সীমান্তধরে গ্রামের দক্ষিণ-পশ্চিমে হাওরে পতিত হয়েছে। ৫টি বিল-পরিবেষ্টিত ও ৭টি পাড়ায় বিভক্ত জাহিদপুর গ্রামটি পূর্ব-পশ্চিমে প্রায় ২ কিলোমিটার দীর্ঘ। জাহিদপুর গ্রামের উত্তরপূর্বে রামপুর-মুহাম্মদপুর, উত্তরে আলমপুর ও চাঁদপুর; উত্তরপশ্চিমে শেরপুর ও চেলারপার, পশ্চিমে আনুজানি,মেওয়াতৈল ও বরাটুকা; দক্ষিণপশ্চিমে বসন্তপুর; দক্ষিণে কচুরকান্দি (হাওরের ওপারে); দক্ষিণপূর্বে নরসিংহপুর ও তালুপাট এবং পূর্বে বুরাইয়া, চিচরাওলি ও খাগহাটা।
২০১১ আদমশুমারি অনুযায়ী জাহিদপুর গ্রামে মোট ১,৫৪৮টি গৃহে মোট লোকসংখ্যা ছিল ৯,৮৮১ জন। গ্রামের শিক্ষার হার (৭ বছর ও তদূর্ধ্ব) ৫১.৪%, যা দেশের গড় শিক্ষার (৫১.৮%) থেকে কম।
জাহিদপুর গ্রামের অর্থনীতি মূলত কৃষির ওপর নির্ভরশীল। গ্রামের অধিকাংশ মানুষ কৃষিজীবী। গ্রামের প্রধান উৎপাদিত ফসল ধান। এছাড়া গ্রামের উল্লেখযোগ্যসংখ্যক মানুষ যুক্তরাজ্য, যুক্তরাষ্ট্র, অস্ট্রেলিয়া ও মধ্যপ্রাচ্যের বিভিন্ন দেশে স্থায়ী ও অস্থায়ীভাবে বসবাস করেন; যাদের প্রেরিত অর্থ গ্রামের অর্থনীতিতে ভূমিকা রাখে। এছাড়াও কিছুসংখ্যক পরিবার সিলেট ও অন্যান্য নগরীতে বসবাস করেন।
জাহিদপুর গ্রামটি ছাতক উপজেলা সদর থেকে প্রায় ২২ কিলোমিটার দূরত্বে অবস্থিত। পূর্বে তেমন ভালো যোগাযোগ ব্যবস্থা না থাকলেও ধীরে ধীরে গ্রামের যোগাযোগ ব্যবস্থা উন্নত হচ্ছে।
গ্রামের অধিকাংশ স্থাপনা মাকুন্দা নদীর তীর ঘেঁষে গড়ে ওঠেছে। গ্রামে একটি রাজস্ব অফিস, ডাকঘর, দুইটি বাজার, তিনটি মসজিদ ও একটি ঈদগাহ রয়েছে। জাহিদপুর গ্রামের ডাকঘর (পোস্ট কোড ৩০৮৭) আশেপাশের ৩০টি গ্রামের জন্য ব্যবহৃত হতো। জাহিদপুর বাজারে 'আদর্শ গণপাঠাগার' নামে একটি গ্রন্থাগার ১৯৮৪ সালে প্রতিষ্ঠিত হয়। ছাতকের গ্রামাঞ্চলে এটিই প্রথম গণগ্রন্থাগার।
২০১৮ সালের ২৯ সেপ্টেম্বর ছাতক থানার অধীনে জাহিদপুর পুলিশ ফাঁড়ি স্থাপিত হয়।
গ্রামে 'জাহিদপুর তহসিল অফিস' নামে একটি রাজস্ব আদায়-অফিস প্রতিষ্ঠিত হয়েছিলো। তবে যাতায়াতের সুবিধার জন্য পরবর্তীকালে অফিসটি গোবিন্দগঞ্জের অদূরে রাধানগরে স্থানান্তরিত হয়। অফিস ভবনটি বর্তমানে 'ইউনিয়ন ভূমি অফিস' নামে দোলারবাজার ইউনিয়নের ভূমি ব্যবস্থাপনা ও রাজস্ব আদায়ের কাজে ব্যবহৃত হচ্ছে।
জাহিদপুর গ্রামে ১৯০০ সালে 'জাহিদপুর প্রাথমিক বিদ্যালয়' স্থাপিত হয়। এছাড়া গ্রামে 'জাহিদপুর উচ্চ বিদ্যালয়' নামে একটি মাধ্যমিক বিদ্যালয়, একটি দাখিল মাদ্রাসা এবং একটি হাফিজিয়া মাদ্রাসা রয়েছে।
মাকুন্দা নদী

মাকুন্দা নদী (অন্য নাম মাকুন্দ নদী) বাংলাদেশের উত্তর-পূর্বাঞ্চলের সুরমা নদীর একটি শাখা নদী। মাকুন্দ নদী সিলেট জেলার বিশ্বনাথ এবং সুনামগঞ্জ জেলার ছাতকের মধ্য দিয়ে প্রবাহিত হয়েছে। মাকুন্দ নদীর তীরে রাজাগঞ্জ, বৈরাগী বাজার, করপাড়া, সিংঙ্গেরকাছ, লাকেশ্বর, বুরিয়া, জাহিদপুর প্রভৃতি জনপদ গড়ে উঠেছে।
সুরমা নদী থেকে উৎপত্তি লাভ করে মাকুন্দা নদী দোলারবাজারের জাহিদপুর গ্রামের নিকটে হাওরে পতিত হয়েছে।
বুধরাইল

বুধরাইল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার জগন্নাথপুর উপজেলার দক্ষিণ-পূর্ব প্রান্তে সৈয়দপুর-শাহারপাড়া ইউনিয়নের অন্তর্ভুক্ত। সিলেট শহর থেকে মাত্র ৫০ মিনিট এবং সুনামগঞ্জ থেকে গ্রামটি প্রায় ২ ঘন্টার দূরত্বে অবস্থিত।
বুধরাইল গ্রাম দক্ষিণ সুনামগঞ্জে রত্না নদীর তীরে অবস্থিত। গ্রামের মোট আয়তন প্রায় ১.১৩৫ বর্গকিলোমিটার। বুধরাইল গ্রামের উত্তরে সৈয়দপুর, দক্ষিণে ইসলামপুর ও অনুচন্দ, পূর্বে সনাতনপুর ও শাহারপাড়া এবং পশ্চিমে মোরাদাবাদ, সৈয়দপুর ও তেঘরীয়া অবস্থিত।
বুধরাইল সরকারি প্রাথমিক বিদ্যালয় গ্রামের একটি প্রাচীনতম শিক্ষা প্রতিষ্ঠান। এটি ১৭৯৫ বা তারও আগে প্রতিষ্ঠিত হয়। এছাড়া গ্রামের অন্যান্য শিক্ষা প্রতিষ্ঠানের মধ্যে রয়েছে দারুল উলুম মোরাদাবাদ এবং বুধরাইল মাদরাসা।
গ্রামের মুসলমান ধর্মসম্প্রদায়ের জন্য বুধরাইল জামে মসজিদ, উত্তর বুধরাইল জামে মসজিদ নামে দুইটি মসজিদ গড়ে উঠেছে। গ্রামের মানুষের স্বাস্থ্যসেবার জন্য ১৯৩০ এর দশকে বুধরাইলে সরকারি স্বাস্থ্য কেন্দ্র প্রতিষ্ঠিত হয়।
সৈয়দপুর, জগন্নাথপুর

সৈয়দপুর বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত। শাহ জালালের হযরত শাহ জালাল রহ. এর ৩৬০ জন আউলিয়ার অন্যতম সঙ্গীয় সাথী শাহ সৈয়দ আলাউদ্দিন রহ. চার পুত্র শাহ সৈয়দ বাহা উদ্দিন রহ. (ভাদেশ্বর) শাহ সৈয়দ রোকন উদ্দিন রহ. (কদমহাটা, মৌলভীবাজার) শাহ সৈয়দ তাজ উদ্দিন রহ. (তাজপুর শেরপুর) ও শাহ সৈয়দ শামসুদ্দিন রহ. (সৈয়দপুর) সিলেট আসেন। শাহ সৈয়দ শামছুদ্দিন রহ. মুর্শিদের নির্দেশে ইসলাম প্রচারের জন্য সুনামগঞ্জ জেলার জগন্নাথপুর উপজেলার সৈয়দপুর আসেন। গ্রামের পূর্ব নাম ছিল কৃষ্ণপুর। তাঁর আগমনে গ্রামের নামকরণ করা হয় সৈয়দপুর।
রাসবেরি

রাসবেরি হলো একটি রঙের নাম যা রাস্পবেরি বা কণ্টকগুল্মফল রঙের অনুরূপ। 
ইংরেজি ভাষায় রঙের নাম হিসেবে রাসবেরি শব্দটির রেকর্ডকৃত প্রথম ব্যবহার শুরু হয় ১৮৯২ সালে।
"রাসবেরি" রঙ নিয়ে কোলোর‍্যাটুর পাবলিশার কর্তৃক প্রকাশিত একটি বই রয়েছে যা ২০১৮ সালে মুদ্রিত হয়।
ডানপাশে বা উপরে প্রদর্শিত রঙটি হলো ফরাসি রাসবেরি যা তীব্র গাঢ় ঘরানার একটি রাসবেরি রঙ এবং ফ্রান্সে এটিকে ফ্রেমবয়েস নামেও ডাকা হয়। (Pourpre.com হতে)
ডানপাশে বা উপরে প্রদর্শিত রঙটি হলো রাসবেরি গোলাপি রঙ।
এটি রাসবেরির কিছুটা গাঢ় রূপ।
ডানপাশে বা উপরে প্রদর্শিত রঙটি হলো 
রাসবেরি গ্লেস। 
এটি মাঝারি ঘরানার রাসবেরি রঙ।
রঙের নাম হিসেবে ইংরেজি ভাষায় রাসবেরি গ্লেস শব্দটির রেকর্ডকৃত প্রথম ব্যবহার হয় ১৯২৬ সালে।
রঙটির উৎস "Plochere Color System" যা ইন্টেরিয়র ডিজাইনে ব্যবহৃত হয়।
ডানপাশে বা উপরে প্রদর্শিত রঙটি হলো মূল রাসবেরি। (http://xona.com/colorlist/ Xona.com হতে)
কালো রাসবেরির অনুরূপ হওয়ায় এটিকে কৃষ্ণ রাসবেরি বা কালো রাসবেরি বলে অভিহিত করা হয়।
কাতারা সাংস্কৃতিক গ্রাম

কাতারা () কাতারের দোহায় অবস্থিত একটি সাংস্কৃতিক গ্রাম। এটা আল্লউউলুয়া কাতার দ্বীপ ও পশ্মিম উপসাগরের মাঝামাঝি পূর্ব উপকূল এলাকায় অবস্থিত। ২০১০ সালের অক্টোবরে দোহার ত্রিবেকা চলচ্চিত্র উৎসবের সময় এটাকে খুলে দেওয়া হয়, এবং এরপর থেকে প্রত্যাক বছর এখানেই এ উৎসবের আয়োজন হয়। 
১৮ শতকের আগে বর্তমান কাতার <nowiki>"কাতারা"</nowiki> ঐতিহাসিক নামে পরিচিত ছিলো। ভূগোলবিদ ক্লডিয়াস টলেমিয়াস ১৫০ খ্রিস্টাব্দে কাতার উপদ্বীপকে 'কাতারা' হিশেবে উল্লেখ করেন। 
অনেকগুলো কাতারি সংগঠণের অপিস কাতারা অঞ্চলে, যার মধ্যে কাতারি সোসাইটি ফর ইঞ্জিনিয়ার্স, কাতার ফাইন আর্টস সোসাইটি, ভিজুয়াল আর্ট সেন্টার, চাইল্ডহুড কালচারাল সেন্টার, থিয়েটার সোসাইটি এন্ড কাতার মিউজিক অ্যাকাডেমিসহ আরও কিছু সংগঠন রয়েছে। কাতার জাদুঘর কর্তৃপক্ষ জনগনের জন্য উন্মুক্ত কিউএমএ আর্ট গ্যালারি নিয়ন্ত্রণ করে। দেশটির সাংস্কৃতিক ও স্থাপত্যরীতির ঐতিহ্যকে তুলে ধরতে এখানে দালান ও অন্যান্য সুবিধাসমূহ প্রাচীন সংস্কৃতি, ঐতিহ্য ও স্থাপত্যরীতির কথা মাথায় রেখে সাজানো হয়েছে। 
ডাক্তার খালিদ বিন ইবরাহিম আল-সুলাইতি কাতারা সাংস্কৃতিক গ্রামের মহাপরিচালক হিশেবে দায়িত্বরত আছেন।
মাকড়সা-জাতীয় প্রাণীভীতি

মাকড়সা-জাতীয় প্রাণীভীতি মাকড়সা এবং অন্যান্য অ্যারাকনিড (মাকড়সা-বর্গীয় প্রাণী) যেমন কাঁকড়াবিছেদের প্রতি একটি তীব্র এবং অযৌক্তিক ভয় । একে ইংরেজি পরিভাষায় "অ্যারাকনোফোবিয়া" (Arachnophobia) বলা হয়। সাধারণত উন্মোচন চিকিৎসার (এক্সপোজার থেরাপি) মাধ্যমে এর চিকিৎসা করা হয়, যেখানে ব্যক্তিটিকে মাকড়সার ছবি বা মাকড়সার চিত্রের সামনে উপস্থাপিত করা হয়। 
মাকড়সা-জাতীয় প্রাণীভীতি কারণে মানুষ সে জায়গায় অস্বস্তি বোধ করে যে জায়গায় মাকড়সার বাস রয়েছে বা মাকড়সার উপস্থিতির স্পষ্ট নিদর্শনাবলী পাওয়া যায়, যেমনঃ মাকড়সার জাল । যদি মাকড়সা-জাতীয় প্রাণীভীতিপ্রবণ ব্যক্তি একটি মাকড়সা দেখে তবে তারা তার কাছাকাছি যায় না যতক্ষণ পর্যন্ত তাদের আতঙ্ক দূর হয়। কিছু লোক পালিয়ে যায়, চিৎকার করে, কান্নাকাটি করে, আবেগপ্রবণ হয়ে ওঠে, শ্বাস নিতে সমস্যা হয়, ঘাম হয় এমনকি মাকড়সা বা তাদের জালগুলির কাছাকাছি কোনও কিছুর সংস্পর্শে এলে তারা অজ্ঞান হয়ে যায়। চরম কিছু ক্ষেত্রে, কোনও মাকড়সার ছবি বা বাস্তব চিত্র অঙ্কন তাদের ভয়কে আরো তীব্র করতে পারে।
মানি প্লান্ট

মানি প্লান্ট () (বৈজ্ঞানিক নাম: Epipremnum aureum - এপিপ্রেমনাম অরিয়াম) হল arum পরিবারের Araceae- প্রজাতির সপুষ্পক উদ্ভিদ। এটির আদি নিবাস ফরাসি পলিনেশিয়ার দ্বীপপুঞ্জের মো'ওরিয়া নামক দ্বীপ। প্রজাতিটি নাতিশীতোষ্ণ অঞ্চলে জনপ্রিয় অন্দরমহলের গাছপালার অন্যতম। কিন্তু উত্তর দক্ষিণ আফ্রিকা, অস্ট্রেলিয়া, দক্ষিণ-পূর্ব এশিয়া, দক্ষিণ এশিয়া, প্রশান্ত মহাসাগরীয় দ্বীপপুঞ্জ এবং ওয়েস্ট ইন্ডিজ সহ বিশ্বের গ্রীষ্মমণ্ডলীয় এবং উপ-গ্রীষ্মমণ্ডলীয় বনাঞ্চলে প্রাকৃতিক পরিবেশে স্বাভাবিকতা লাভ করে কিছু কিছু ক্ষেত্রে পরিবেশের মারাত্মক ক্ষতির কারণও হয়েছে।
মানিপ্ল্যান্ট উদ্ভিদ গোল্ডেন পোথো, সিলোন লতা, সিলভার ভাইন, গুড লাক ট্রি, ত্যারো ভাইন, হান্টারস রোব, ডেভিলস আইভি এবং সোলোমন আইল্যান্ড আইভি নামে পরিচিত।
কারণ এটি হত্যা প্রায় অসম্ভব এবং অন্ধকারে থাকলেও এটি সবুজ থাকে। কখনও কখনও এটি ভুলভাবে উদ্ভিদের দোকানে "Philodendron" হিসেবে চিহ্নিত করা হয়। ভারতীয় উপমহাদেশের অনেক জায়গায় সাধারণত "মানি প্লান্ট" নামে পরিচিত। কৃত্রিম হরমোন পরিপূরক ব্যতীত এটি কদাচিৎ পুষ্পোদ্গম ঘটায়; সর্বশেষ স্বতঃস্ফূর্ত পুষ্পোদ্গম ১৯৬৪ সালে প্রতিবেদন করা হয়েছিল।
উদ্ভিদটি রয়্যাল হর্টিকালচারাল সোসাইটির অ্যাওয়ার্ড অব গার্ডেন মেরিট অর্জন করেছে।
এই প্রজাতিটিকে বেশকয়েকটি গণে অর্পণ করা হয়েছে। ১৮৮০ সালে যখন এটি প্রথম বর্ণিত হয়েছিল, তখন এর নাম দেওয়া হয় পোথোস অরিয়াস, যা আংশিকভাবে সাধারণত "পোথোস" হিসেবে পরিচিত। ১৯৬২ সালে এতে একটি ফুল পরিলক্ষিত হওয়ার পরে, এটির নতুর নামকরণ করা হয়েছিল "Raphidophora aurea"। তবে, ফুলটি ঘনিষ্ঠভাবে পরীক্ষা করার পরে, গবেষকরা "Epipremnum pinnatum"-এর সাথে এর তীব্র মিল খুঁজে পেয়েছেন এবং সেই প্রজাতির সাথে এটি সমার্থক বর্ণনা করেছেন। পাতা এবং ক্রমবর্ধমান শাখা-উপশাখা সহ উদ্ভিদের সমস্ত অংশের আরও পর্যবেক্ষণের পরে, এটি পুনরায় "E. pinnatum", অথ্যাৎ "E. aureum" হিসাবে পৃথক করা হয়।
বাস্তুশাস্ত্র অনুসারে, বাড়ির দক্ষিণ-পূর্ব দিক হল মানি প্ল্যান্ট রাখার সবচেয়ে উপযুক্ত জায়গা। এই দিকটি অগ্নিতত্ত্বের অধীন, যা গৃহস্থের অর্থ ও শক্তিকে নিয়ন্ত্রণ করে। এখানে মানি প্ল্যান্ট রাখলে বাড়ির আর্থিক প্রবাহ ও পজিটিভ এনার্জি বৃদ্ধি পায়।
ব্লকড্‌ রোটর পরীক্ষা

ব্লকড রোটর পরীক্ষাটি সাধারণত ইন্ডাকশন মোটরে সংগঠিত হয়। এটি শর্ট সার্কিট পরীক্ষা নামেও পরিচিত (কারণ এটি ট্রান্সফর্মারের শর্ট সার্কিট পরীক্ষার একটি মেকানিক্যাল সাদৃশ), লকড রোটর পরীক্ষা বা স্থির টর্ক পরীক্ষা। এই পরীক্ষা থেকে , স্বাভাবিক ভোল্টেজে শর্ট সার্কিট প্রবাহ, শর্ট সার্কিট পাওয়ার ফ্যাক্টর , মোট লিকেজ রিএক্টেন্স এবং মোটরের প্রাথমিক টর্ক পাওয়া যাবে। মোটরের প্রাথমিক টর্ক জানা গুরুত্বপূর্ণ। কেননা এটি যদি প্রাপ্ত লোডের কারণে সংগঠিত ঘর্ষণকে অতিক্রম না করতে পারে তাহলে এটি স্থিরই থেকে যাবে, যার ফলে অতিরিক্ত বিদ্যুৎপ্রবাহের দরুন তাপ বেড়ে যাবে। পরীক্ষাটি কম ভোল্টেজে করা হয় কারণ সাধারণ ভোল্টেজে ট্রান্সফর্মারের উইন্ডিং এর মধ্য দিয়ে যে প্রবাহ যাবে,তার ফলে তাপ বেড়ে যাবে এবং এক সময় নষ্ট হয়ে যাবে যন্ত্র। উইন্ডিংগুলি অত্যধিক গরম করা বা প্রারম্ভিক সার্কিটগুলি ওভারলোডিং এড়াতে যদি যথেষ্ট সংক্ষিপ্ত হয় তবে পরীক্ষাটি সম্পূর্ণ ভোল্টেজে চালানো যেতে পারে। তবে পরীক্ষাটি সম্পাদন করার সময় আরও অনেক যত্ন নেওয়া প্রয়োজন। লকড রোটর পরীক্ষাটি ওন্ড রোটর মোটরের জন্য কম গুরুত্বপূর্ণ। কারণ এতে প্রাথমিক টর্ক পরিবর্তনশীল।
ব্লকড রোটর পরীক্ষায়, শক্তভাবে রোটরকে লক রাখা হয় যাতে এটি না চলতে পারে। স্ট্যাটর টার্মিনালে কম ভোল্টেজ প্রয়োগ করা হয় যাতে স্ট্যাটর উইন্ডিং এ ফুল লোড প্রবাহ থাকে এবং ঐ প্রান্তে বিদ্যুৎপ্রবাহ, ভোল্টেজ এবং ইনপুট পাওয়ার পরিমাপ করা হয়। রোটর যখন স্থির থাকে, তখন স্লিপ formula_1. টেস্টটি মোট কম্পাঙ্কের formula_2 হিসেবে করা হয়, যেটি আইইইই অনুমোদিত। কারণ রোটরের রোধ স্বল্প কম্পাঙ্কের চেয়ে অধিক কম্পাঙ্কের বেশি পরিবর্তিত হয়। প্রাপ্ত মানগুলি যাতে সুসংগত হয় তা নিশ্চিত করতে ভোল্টেজের বিভিন্ন মানের জন্য পরীক্ষার পুনরাবৃত্তি করা হয়। যেহেতু স্টেটরের মাধ্যমে বিদ্যুৎপ্রবাহের হার রেটেড প্রবাহের চেয়ে বেশি হতে পারে,তাই দ্রুত পরীক্ষাটি করা উচিত। এই পরীক্ষায় প্রাপ্ত মানগুলো দিয়ে মোটর বৃত্ত ডায়াগ্রাম অঙ্কন করা যায়। 
formula_3 ভোল্টেজের শর্ট সার্কিট প্রবাহ হবে formula_4<br> 
formula_5 সাধারণ ভোল্টেজে শর্ট সার্কিট প্রবাহ হবে formula_6<br>
formula_7
formula_8 হচ্ছে শর্ট সার্কিটের মোট ইনপুট শক্তি <br> 
formula_9 হচ্ছে শর্ট সার্কিটের লাইন ভোল্টেজ<br>
formula_10 হচ্ছে শর্ট সার্কিটের লাইন কারেন্ট<br>
formula_11 হচ্ছে শর্ট সার্কিট পাওয়ার ফ্যাক্টর<br>
formula_12
formula_13 হচ্ছে স্টেটরের সাপেক্ষে শর্ট সার্কিট ইম্পিডেন্স ।<br> 
formula_14 হচ্ছে প্রতি ফেইজে স্টেটরের সাপেক্ষে লিকেজ রিএক্টেন্স।<br> 
formula_15 = প্রতি ফেইজের শর্ট সার্কিট ভোল্টেজ ÷ শর্ট সার্কিট বিদ্যুৎপ্রবাহ = formula_16
formula_17 হচ্ছে মোট কপার লস<br>
formula_18 শচ্ছে কোর লস
formula_19<br>
formula_20
formula_21
formula_22
জংলি সবুজ

জংলি সবুজ হলো মাঝারি বাসন্তী সবুজ রঙয়ের একটি উচ্চ ঘরানা।
ডানদিকে বা উপরে প্রদর্শিত রঙটি হলো "জংলি সবুজ" (ক্রেওলা)।
ইংরেজিতে রঙের নাম হিসাবে জংলি সবুজ শব্দটির প্রথম রেকর্ডকৃত ব্যবহার হয় ১৯২৬ সালে।
ডানপাশে বা উপরে প্রদর্শিত রঙটি হলো ট্রপিকাল বা গ্রীষ্মপ্রধান রেইনফরেস্ট।
ডানপাশে বা উপরে প্রদর্শিত রঙটি হলো 
অ্যামাজন।
ইংরেজি ভাষায় রঙের নাম হিসেবে অ্যামাজন শব্দটির রেকর্ডকৃত প্রথম ব্যবহার শুরু হয় ১৯২৪ সালে।
ডানপাশে বা উপরে প্রদর্শিত রঙটি হলো 
গাঢ় জংলি সবুজ। এটি ISCC-NBS রঙয়ের তালিকায় #১৬৫ নাম্বার নমুনা।
ডানপাশে বা উপরে প্রদর্শিত রঙটি হলো মাঝারি জংলি সবুজ যা ISCC-NBS রঙয়ের তালিকার #১৪৭ নাম্বার নমুনা।
ডানপাশে বা উপরে প্রদর্শিত রঙটি হলো কালচে (জংলি) সবুজ। এই বর্ণচ্ছটাটি 
ISCC-NBS রঙের তালিকায় #১৫২ নাম্বার নমুনা।
এরিন (রঙ)

এরিন একটি রঙের নাম যা রঙচক্রে সবুজ এবং বাসন্তী সবুজ রঙয়ের মাঝামাঝিতে অবস্থান করে। আয়ারল্যান্ডের কাব্যিক নাম "এরিন" অনুসারে রঙটির নামকরণ করা হয়েছে।
কোনো একটি রঙকে বর্ণনা করার জন্য "এরিন" শব্দটির প্রাচীনতম ব্যবহারগুলির মধ্যে একটি উদাহরণ হলো জেন ​​জনস্টন স্কুলক্র্যাফ্টের (১৮০০-১৮৪২) কবিতায। "টু দ্য পাইন ট্রিস" শীর্ষক একটি কবিতায় স্কুলক্র্যাফ্ট ইংল্যান্ডে কয়েক বছর কাটিয়ে উত্তর আমেরিকায় তার ফিরে আসার প্রতিচ্ছবি তুলে ধরেছেন। তিনি লিখেছেন-
"Not all the trees of England bright,
Not Erin's lawns of green and light 
are half so sweet to memory's eye,
As this dear type of northern sky."
গৃহহীনতা বিরোধী আইন

গৃহহীনতা বিরোধী আইন -এর দুটি রূপ হতে পারে; গৃহহীন মানুষদের পুনর্বার সহায়তা এবং পুনর্বাসনের লক্ষ্যে এমন আইন, এবং গৃহহীনদের বাধ্যতামূলকভাবে গৃহহীন আশ্রয়ে প্রেরণ করা, বা গৃহহীনতা ও ভিক্ষাবৃত্তিকে অপরাধী করার উদ্দেশ্যে এই আইন। 
১৯৪৮ সালে মানবাধিকারের সর্বজনীন ঘোষণাপত্র (জাতিসংঘের সনদ - জাতিসংঘ) প্রকাশের পর থেকে জনসাধারণের ধারণা ক্রমবর্ধমানভাবে পরিবর্তিত হয় এবং মানুষের অবস্থার চেয়ে ব্যক্তিগত আত্মনির্ধারণের অংশ হিসাবে মানব আবাসন অধিকার, ভ্রমণ এবং অভিবাসন সম্পর্কিত মানবাধিকারের দিকে দৃষ্টি নিবদ্ধ করে। এই ঘোষণাপত্রটি, নুরেমবার্গ বিচারের রায়গুলির একটি আন্তর্জাতিক আইন প্রয়োগকারী, এটি অন্য জাতির বিষয়ে হস্তক্ষেপ করার অধিকারকে সমর্থন করে যদি বলা হয় যে, কোন জাতি তার নাগরিকদের সাথে অপব্যবহার করছে এবং দ্বিতীয় বিশ্বযুদ্ধ সময়ের আটলান্টিক পরিবেশের মত "আছে" এবং "নেই" এর মধ্যে চরম বিভাজনের সৃষ্টি হয়। ১৯৯৮ সালের মানব কর্তব্য ও দায়বদ্ধতার ঘোষণাপত্রের ৬ অনুচ্ছেদে ঘোষণা করা হয়েছে যে কমিশনের স্থূল বা নিয়মতান্ত্রিক মানবাধিকার লঙ্ঘন রোধে যথাযথ ব্যবস্থা গ্রহণের জন্য বিশ্ব সম্প্রদায়ের সদস্যদের ব্যক্তিগত ও সম্মিলিত দায়িত্ব রয়েছে। গৃহহীন ঘটনার আধুনিক অধ্যয়নে এই ঐতিহাসিক প্রসঙ্গ সবচেয়ে বেশি দেখা যায়। 
গৃহহীনদের সমর্থনে আইনগুলিতে সাধারণত তাদের সমর্থন করা বা ঘর দেওয়ার বাধ্যবাধকতা রাষ্ট্রের উপর বর্তায়।
জলকেয়া (রঙ)

জলকেয়া বা অ্যাকোয়ামেরিন হলো একটি রঙ যা রঙচক্রে সায়ান এবং সবুজ রঙের মাঝে অবস্থান করে। খনিজ অ্যাকোয়ামারিনের নামে এটির নামকরণ করা হয়েছে, যা মূলত গ্রানাইট শিলায় পাওয়া এক ধরনের রত্নপাথর। ইংরেজিতে রঙের নাম হিসাবে অ্যাকোয়ামেরিন শব্দটির প্রথম রেকর্ডকৃত ব্যবহার হয়েছিল ১৫৯৮ সালে।
সপ্তম নৌবহর (মার্কিন যুক্তরাষ্ট্র)

সপ্তম নৌবহর, মার্কিন যুক্তরাষ্ট্রের নৌবাহিনীর একটি সংখ্যাযুক্ত বহর। এর সদর দপ্তর জাপানের কানাগাওয়া প্রদেশের ইউকোসুকায় অবস্থিত। এটি মার্কিন যুক্তরাষ্ট্রের প্যাসিফিক ফ্লিটের অংশ। বর্তমানে এতে ৬০-৭০ জাহাজ, ৩০০ বিমান এবং ৪০,০০০ নৌবাহিনী, মেরিন কর্পস সদস্য এবং কোস্টগার্ড সদস্য রয়েছে। এর প্রধান দায়িত্ব হল প্রাকৃতিক দুর্যোগ বা সামরিক অভিযান এবং এই অঞ্চলে সমস্ত মার্কিন নৌ বাহিনীর অপারেশনাল কমান্ডের সাথে যৌথ কমান্ডো পরিচালনা করা।
রাহাত ইন্দোরি

রাহাত কুরেশি, পরে রাহাত ইন্দোরি নামে পরিচিত। ১৯৫০ সালের ১ জানুয়ারি ইন্দোরে কাপড়ের মিল শ্রমিক রাফাতুল্লাহ কুরেশি এবং তাঁর স্ত্রী মকবুল উন নিসা বেগমের কোলে জন্মগ্রহণ করেন । তিনি তাদের চতুর্থ সন্তান ছিলেন। তিনি নূতন স্কুল ইন্দোর থেকে তাঁর স্কুল পড়াশোনা করেছিলেন এবং সেখান থেকেই তিনি উচ্চমাধ্যমিক শেষ করেছেন। তিনি ১৯৭৩ সালে ইন্দোরের ইসলামিয়া করিমিয়া কলেজ থেকে স্নাতক পাস করেন। ১৯৭৫ সালে তিনি বরকতউল্লাহ বিশ্ববিদ্যালয় ভোপাল ( মধ্য প্রদেশ ) থেকে উর্দু সাহিত্যে এমএ পাস করেন। ১৯৮৫ সালে মধ্য প্রদেশের ভোজ বিশ্ববিদ্যালয় থেকে তিনি "'উর্দু ম্যায় মুশাইরা "' নামক থিসিসের জন্য উর্দু সাহিত্যে পিএইচডি "পেয়েছিলেন" । 
গত ৪০-৪৫ বছর ধরে ইন্দোরি মুশাইরা এবং কবি সম্মেলন করেছেন। কবিতা আবৃত্তি করতে তিনি আন্তর্জাতিকভাবে ব্যাপক ভ্রমণ করেছেন। তিনি ভারতের প্রায় সব জেলাতেই কাব্যিক সিম্পোজিয়ামে অংশ নিয়েছেন এবং মার্কিন যুক্তরাষ্ট্র, ইংল্যান্ড , সংযুক্ত আরব আমিরশাহী, অস্ট্রেলিয়া, কানাডা, সিঙ্গাপুর, মরিশাস, সৌদি আরব , কুয়েত, কাতার, বাহরাইন, ওমান, পাকিস্তান, বাংলাদেশ, নেপাল ইত্যাদি বিভিন্ন স্থানেও ভ্রমণ করেছেন। 
"দা কপিল শর্মা শোতে" দু'বার অতিথি হিসাবে আমন্ত্রিত হয়েছিল ইন্দোরি। প্রথমবার সিজন-১ তে ১ লা জুলাই ২০১৭ কুমার বিশ্বাস এবং শাবিনাজি সহ । দ্বিতীয়বারের সিজন-২ তে ২১শে জুলাই ২০১৯ সালে অশোক চক্রধর সাথে শোতে "ইন্দ্দোরিকেও" আমন্ত্রিত করা হয়েছিল "ওয়াহ!" "ওয়াহ!" "কেয়া বাত হ্যায়!" সাব টিভিতে ।
"বুলাতি হ্যায় মাগার জানে কা নেহি" এই কবিতাটি খুব ভাইরাল হয়েছিল। এটি ২০২০ Valentines সপ্তাহে টিকটক, ফেসবুক, টুইটার এবং ইন্সটাগ্রাম এ ভাইরাল হয়েছিল লোকেরা এই লাইনটি দিয়ে মিম বানিয়েছিল।
২০২০ সালের ১০ আগস্ট তিনি কোভিড -১৯ এর জন্য পরীক্ষা করেছিলেন এবং রিপোর্টে পজিটিভ আসে তাতে তিনি মধ্যপ্রদেশের ইন্দোরের অরবিন্দ হাসপাতালে ভর্তি হন। ২০২০ সালের ১১ আগস্ট তিনি মারা যান মৃত্যুর আগে কার্ডিয়াক অ্যারেস্টে ভুগতে গিয়ে তিনি মারা যান।
মধ্যবিত্ত

মধ্যবিত্ত হ'ল সামাজিক শ্রেণিবিন্যাসের মাঝামাঝি এক শ্রেণির লোক। এর ব্যবহার প্রায়শই অস্পষ্ট যদি না পেশা, আয়, শিক্ষা বা সামাজিক মর্যাদার ক্ষেত্রে সংজ্ঞায়িত হয়। যে কোনও লেখকের সংজ্ঞা প্রায়শই রাজনৈতিক ধারণার জন্য বেছে নেওয়া হয়। বামপন্থী লেখকরা নিম্ন-মর্যাদার লোকেদের "নিম্ন শ্রেণির" বলাকে সমর্থন করে। আধুনিক সামাজিক তাত্ত্বিকগণ বিশেষত অর্থনীতিবিদগণ তাদের নির্দিষ্ট সামাজিক বা রাজনৈতিক প্রান্তে ফেলতে "মধ্যবিত্ত" শব্দটি সংজ্ঞায়িত ও পুনঃ সংজ্ঞায়িত করেছেন।
মধ্যবিত্ত গঠনের সাধারণ মাপকাঠিগুলি সংস্কৃতির মধ্যে উল্লেখযোগ্যভাবে পরিবর্তিত হয়। একদিকে এই শব্দটিকে প্রাথমিকভাবে আর্থ-সামাজিক অবস্থানের ক্ষেত্রে দেখানো যেতে পারে। সংকীর্ণ সংজ্ঞাগুলির একটি এটি জাতীয় আয়ের মধ্য পঞ্চম স্তরের মধ্যে সীমাবদ্ধ। বিস্তৃত সংজ্ঞায় দরিদ্রতম ২০% এবং ধনী ২০% বাদে সবাইকে অন্তর্ভুক্ত করে। "প্যারাডক্স অফ ইন্টারেস্ট" এর মতো কিছু তত্ত্ব মধ্যবিত্ত শ্রেণির আকার এবং সম্পদের ভাগ নির্ধারণের জন্য ডেসাইল গ্রুপ এবং সম্পদ বিতরণ তথ্য ব্যবহার করে। 
আধুনিক আমেরিকান আঞ্চলিক ভাষায়, "মধ্যবিত্ত" শব্দটি প্রায়শই সেই ব্যক্তিদের দ্বারা স্ব-বিবরণ হিসাবে ব্যবহৃত হয় যাদের শিক্ষাবিদ এবং মার্কসবাদীরা শ্রমিক শ্রেণি হিসাবে চিহ্নিত করত, যা উচ্চবর্গ এবং প্রকৃত মধ্যবিত্ত উভয়েরই নীচে, তবে দরিদ্রদের উপরে। এতে সহজেই অনুমেয় যে, শব্দটির মার্কিন ব্যবহারে "মধ্যবিত্ত" শব্দটির অর্থ অস্পষ্টতার দিকে পরিচালিত করে। ডেনিস গিলবার্ট এবং জোসেফ কাহেলের মতো সমাজবিজ্ঞানীরা এই আমেরিকান স্ব-বর্ণিত "মধ্যবিত্ত" (শ্রমজীবি শ্রেণি) টিকে যুক্তরাষ্ট্রে সর্বাধিক জনবহুল শ্রেণি হিসাবে দেখেন।
রিংকু সিং

রিংকু সিং (জন্মঃ ১২ অক্টোবর, ১৯৯৭) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে এবং আইপিএলে কলকাতা নাইট রাইডার্সের হয়ে খেলেন। তিনি একজন বাঁহাতি ব্যাটসম্যান এবং খন্ডকালীন ডানহাতি অফ ব্রেক বোলার। তিনি অনূর্ধ্ব -১৬, অনূর্ধ্ব -১৯ এবং অনূর্ধ্ব -২৩ স্তরে উত্তর প্রদেশ এবং অনূর্ধ্ব -১৯ স্তরে কেন্দ্রীয় অঞ্চলকে প্রতিনিধিত্ব করেছিলেন। তিনি মার্চ, ২০১৪তে ১৬ বছর বয়সে উত্তর প্রদেশের হয়ে লিস্ট এ ক্রিকেটে অভিষিক্ত হন এবং ৮৩ রানের একটি ইনিংস খেলেন যা ছিল সেই ম্যাচের একক কোন ব্যাটসম্যানের সর্বোচ্চ রান। ৫ নভেম্বর, ২০১৬ তারিখে ২০১৬-১৭ রঞ্জি ট্রফিতে উত্তরপ্রদেশের হয়ে প্রথম শ্রেণির ক্রিকেটে তার অভিষেক হয়।
ফেব্রুয়ারি, ২০১৭তে কিংস ইলেভেন পাঞ্জাব তাকে ১০ লাখ টাকায় ২০১৭ ইন্ডিয়ান প্রিমিয়ার লিগের জন্য কিনে নেয়। জানুয়ারী, ২০১৮তে আইপিএলের নিলামে কলকাতা নাইট রাইডার্স তাকে কিনে নেয়। ২০১৮-১৯ রঞ্জি ট্রফির গ্রুপ পর্বে ৯ ম্যাচে ৮০৩ রান করে তিনি উত্তর প্রদেশের হয়ে সর্বোচ্চ রান সংগ্রাহক হন। ১০ ম্যাচে ৯৫৩ রান করে তিনি টুর্নামেন্ট শেষ করেন।
বিনা অনুমতিতে আবুধাবির রমজান টি-টোয়েন্টি টুর্নামেন্টে অংশ নেওয়ার জন্য ২০১৯ সালের ৩০মে ভারতের ক্রিকেট নিয়ন্ত্রণ বোর্ড (বিসিসিআই) সিংয়ের উপর তিন মাসের নিষেধাজ্ঞা আরোপ করে।
রিয়েল চেঞ্জ

রিয়েল চেঞ্জ হ'ল একটি সাপ্তাহিক প্রগতিশীল পথ পত্রিকা যা মার্কিন যুক্তরাষ্ট্রের ওয়াশিংটনের সিয়াটলে অবস্থিত পেশাদার কর্মীরা লিখেছেন এবং স্ব-কর্মযুক্ত বিক্রেতা কর্তৃক বিক্রি করেছেন, যার মধ্যে অনেকে গৃহহীন। কাগজটি তাদের ভিক্ষাবৃত্তির বিকল্প সরবরাহ করে এবং গৃহহীনতা ও দারিদ্র্য সহ বিভিন্ন ধরনের সামাজিক ন্যায়বিচারের বিষয়গুলি অন্তর্ভুক্ত করে। এটি ২০০৫ সালে সাপ্তাহিক হয়ে যায় এবং সাপ্তাহিকভাবে প্রকাশিত দ্বিতীয় মার্কিন পথ পত্রিকায় পরিণত হয়। রিয়েল চেঞ্জ হ'ল একটি ৫০১ (সি) (৩) অলাভজনক সংস্থা, যার বার্ষিক বাজেট ৯৫০,০০০ মার্কিন ডলার। 
"রিয়েল চেঞ্জ" ১৯৯৪ সাল থেকে দ্য রিয়েল চেঞ্জ হোমলেস এম্পাওয়ারমেন্ট প্রোজেক্ট কর্তৃক প্রকাশিত; কাগজের প্রতিষ্ঠাতা টিম হ্যারিস ১৯৯২ সালে বোস্টন অঞ্চলে "স্পিয়ার চেঞ্জ নিউজ" পথ পত্রিকা প্রতিষ্ঠা করেছিলেন। ১৯৯৪ সালে সিয়াটলে চলে আসার পরে, তিনি মাত্র একজন কর্মী সদস্য নিয়ে মাসিক কাগজ হিসাবে "রিয়েল চেঞ্জ" শুরু করেছিলেন। পরে, কাগজটি এক সপ্তাহ পরপর প্রকাশিত হওয়া শুরু করে।
পারস্যদেশীয় সবুজ

পারস্যদেশীয় সবুজ হলো ইরানের মৃৎশিল্প এবং পারস্যদেশীয় গালিচায় ব্যবহৃত একটি রঙ।
পারস্য বা ইরানের সাথে সম্পর্কিত অন্যান্য রঙগুলির মধ্যে রয়েছে পারস্যদেশীয় পিঙ্ক, পারস্যদেশীয় গোলাপি, পারস্যদেশীয় লাল এবং পারস্যদেশীয় নীল।
"পারস্যদেশীয় সবুজ" রঙের নামটি কিছু পারস্যদেশীয় মৃৎশিল্পের সবুজ রঙ থেকে নেওয়া হয়েছে এবং এটি খনিজ ম্যালাকাইটের রঙের অনুরূপ একটি রঙ। বাগান, প্রকৃতি, স্বর্গ এবং পবিত্রতার প্রতীক হওয়ায় ইরানে এটি বেশ জনপ্রিয় একটি রঙ। ঐতিহ্যবাহী পারস্যদেশীয় স্থাপত্যশৈলীর বদৌলতে ইংরেজিতে রঙের নাম হিসাবে পারস্যদেশীয় সবুজ রঙ শব্দটির প্রথম ব্যবহার নথিভুক্ত হয়েছিল ১৮৯১ সালে।
শায়েস্তাগঞ্জ থানা

শায়েস্তাগঞ্জ থানা বাংলাদেশের হবিগঞ্জ জেলার অন্তর্গত শায়েস্তাগঞ্জ উপজেলার একটি থানা।
২০০১ সালে শায়েস্তাগঞ্জ থানা প্রতিষ্ঠিত হয়।
শায়েস্তাগঞ্জ উপজেলার ১টি পৌরসভা ও ৩টি ইউনিয়নের প্রশাসনিক কার্যক্রম শায়েস্তাগঞ্জ থানার আওতাধীন।
হোমলেস গ্রেপভাইন

হোমলেস গ্রেপভাইন একটি ছিল পথ পত্রিকা, যা মার্কিন যুক্তরাষ্ট্রের ওহাইওর ক্লিভল্যান্ডের গৃহহীনদের কর্তৃক বিক্রি করা হত। এটি ১৯৯২ থেকে ২০০৯ পর্যন্ত নর্থইস্ট ওহাইও কোয়ালিশন ফর হোমলেস (এনইওসিএইচ) দ্বারা প্রকাশিত হয়েছিল। বিক্রেতারা প্রতি অনুলিপি ২৫ সেন্টে কিনে ১ ডলারে বিক্রি করতেন। কাগজটি গৃহহীনদের কন্ঠস্বর হওয়ার চেষ্টা করেছিল এবং বিষয়বস্তুর সম্পূর্ণই গৃহহীনদে জন্য উৎসর্গীকৃত ছিল, যার বেশিরভাগই বর্তমান বা প্রাক্তন গৃহহীনরা লিখেছেন। এটি ছিল ১৬ পাতার একটি মাসিক পত্রিকা এবং ২০০৪ সাল পর্যন্ত ১৫-২০ জন বিক্রেতা ৫,০০০ অনুলিপি বিক্রি করত। বিক্রেতারা প্রায়শই ওয়েস্ট সাইড মার্কেট, পাবলিক স্কোয়ার, ই. নাইন্থ সেন্ট, ইস্ট টুয়েলভ এবং কভেন্ট্রিতে পত্রিকা হাতে দাড়িয়ে থাকতেন।
বাসন্তী কলি

বাসন্তী কলি বা বসন্তকলি কিংবা বসন্তকুঁড়ি হলো একটি সবুজ ঘরানার রঙ যা ১৯৮৭ সালের আগ পর্যন্ত বাসন্তী সবুজ নামে পরিচিত ছিলো। কিন্তু পরবর্তীকালে ওয়েব রঙে বাসন্তী সবুজ নামে আরেকটি রঙ অন্তর্ভুক্ত থাকায় তার সাথে বিভ্রান্তি এড়াতেই এই রঙটিকে বর্তমানে বাসন্তী কলি বলা হয়ে থাকে।
এছাড়াও এটি "কোমল বাসন্তী সবুজ" রঙ নামেও পরিচিত।
ডানদিকে প্রদর্শিত রঙটি হলো বাসন্তী কলি বা বসন্তকলি।
এই রঙকে কোমল বাসন্তী সবুজ, বাসন্তী সবুজ (ঐতিহ্যবাহী), বা বাসন্তী সবুজও (এম&পি)বলা হয়। এই রঙটি ঐতিহ্যগতভাবে "বাসন্তী সবুজ" নামে পরিচিত ছিলো ১৯৮৭ সালে ওয়েব রঙে বাসন্তী সবুজ অন্তর্ভুক্ত হওয়ার আগ পর্যন্ত।
ইংরেজিতে রঙের নাম হিসাবে বাসন্তী সবুজ (যাকে বর্তমানে বাসন্তী কলি বলা হয়ে থাকে) শব্দটির রেকর্ডকৃত প্রথম ব্যবহার হয়েছিল ১৭৬৬ সালে।
ডানপাশে বা উপরে প্রদর্শিত রঙটি হলো বাসন্তী সবুজ (ক্রেয়লা) রঙের একটি ফিকে আভা যা ফিকে বাসন্তী কলি নামে অভিহিত।
ডানপাশে বা উপরে প্রদর্শিত রঙটি হলো মাঝারি বাসন্তী কলি।
ডানপাশে বা উপরে প্রদর্শিত রঙটি হলো আষাঢ় কলি।
ডানপাশে বা উপরে প্রদর্শিত রঙটি হলো কলি সবুজ।
ডানপাশে বা উপরে প্রদর্শিত রঙটি হলো গ্রীষ্মকলি।
কুজি

কুজি (), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়। এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।
ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়। মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।
এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।
বানৌজা সুরভী

বাংলাদেশ নৌবাহিনী জাহাজ (সংক্ষেপেঃ বানৌজা) সুরভী বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা সুরভী জাহাজটি ব্রিটিশ রাজকীয় নৌবাহিনীতে এইচএমএস ডেভয় (এম২০০৫) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।
বানৌজা সুরভী জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম।
বানৌজা সুরভী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
হাঁথিয়াল জেলা

হাঁথিয়াল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে লুংলেই জেলার পূর্ব দিকর অংশ থেকে গঠিত হয়েছিল। জেলার সদর দপ্তর হাঁথিয়ালে অবস্থিত।
১৯৯৮ থেকে ২০১৮ অবধি প্রায় বিশ বছর যাবৎ হাঁথিয়ালের বাসিন্দারা তাদের জন্য নতুন হাঁথিয়াল জেলার দাবি করছিলেন। ২০০৯ খ্রিস্টাব্দে এ কারণে একটি সংস্থাটি তৈরি করা হয় এবং তার নাম দেওয়া হয় হাঁথিয়াল জেলা কার্যক্রম দাবি সংগঠন। এই সংগঠনটি হাঁথিয়াল থেকে আইজল অবধি পদযাত্রা ছাড়াও একাধিক কার্যক্রম করে। অনশন, বন্ধ, হরতাল, মিটিং-মিছিল, জনমত সংগ্রহ করে তারা রাজ্যের মুখ্যমন্ত্রীর কাছে তাদের দাবিপত্র পেশ করেন। , ওই একই সময়ে ৫৪ নম্বর জাতীয় সড়ক অবরোধ করে তারা মিজোরামের মুখ্যমন্ত্রীর সাথে দফায় দফায় বৈঠক করেন।
মিজোরাম সরকার ৩রা জুন ২০১৯ খ্রিস্টাব্দে একটি বিজ্ঞপ্তি জারি করে হাঁথিয়ালে‌ জেলা ডেপুটি কমিশনারের দপ্তর নির্মাণের নির্দেশ দেন। এরপর থেকে হাঁথিয়াল একটি পূর্ণাঙ্গ জেলার মর্যাদা পায় এবং হাঁথিয়াল শহরে নতুন সদর গঠন করা হয়। সরকারিভাবে নবগঠিত হাঁথিয়াল‌ জেলায় ১৮ই অক্টোবর দীর্ঘ কুড়ি বছর সংগ্রামের পর প্রাপ্ত নতুন জেলার উদ্‌যাপন করা হয়। 
জেলাটিতে মোট তিনটি বিধানসভা কেন্দ্র রয়েছে, সেগুলি হল যথাক্রমে দক্ষিণ তুইপুই, লুংলেই উত্তর এবং লুংলেই পূর্ব। সমগ্র জেলায় মোট ২৭ টি জনবসতিপূর্ণ শহর এবং গ্রাম রয়েছে। জেলাটিতে মোট পরিবারের সংখ্যা ৫,৮৪৬ টি যেখানে ২৮,৪৬৮ জন মানুষ বাস করেন। জেলাটিতে পুরুষ সংখ্যা ১৪,২০৮ ‌জন এবং নারীর সংখ্যা ১৪,২৬০ জন। জেলা সদর হাঁথিয়ালে‌ রয়েছে ১,৫৪৮ টি পরিবার, যেখানে ৭,১৮৭ জন মানুষ বাস করেন। .
হেলিকপ্টার কর্পোরেশন অভ ইন্ডিয়া পবন হংস রাজধানী আইজল থেকে হাঁথিয়াল পর্যন্ত একটি হেলিকপ্টার পরিষেবা চালু করেছে। আইজল থেকে হাঁথিয়াল পর্যন্ত ৫৪ নং জাতীয় সড়ক দিয়ে মোট সড়ক দূরত্ব ১৭২ কিলোমিটার, এই পথে বাস, জিপগাড়ি, ম্যাক্সি ক্যাব প্রভৃতি প্রাত্যহিক পরিষেবা দান করে। 
হাঁথিয়াল জেলার উত্তর দিকে রয়েছে সেরছিপ জেলা, দক্ষিণ দিকে রয়েছে সাইহা জেলা এবং‌ পশ্চিম দিকে রয়েছে লুংলেই জেলা। জেলাটির পূর্ব দিকে রয়েছে ভারত-মিয়ানমার আন্তর্জাতিক সীমান্ত।
চট্টগ্রাম ইন্টারন্যাশনাল মেডিকেল কলেজ

চট্টগ্রাম ইন্টারন্যাশনাল মেডিকেল কলেজ হলো বাংলাদেশের চট্টগ্রামে অবস্থিত একটি বেসরকারি মেডিকেল কলেজ। ২০১৩ সালে এটি চট্টগ্রাম মহানগরীর চান্দগাঁও থানায় প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।
কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।
কলেজটির সহযোগিতামূলক গবেষণা কার্যক্রম, জাতীয় এবং আন্তর্জাতিক সেমিনার আয়োজন, কর্মশালা এবং প্রশিক্ষণ কর্মসূচির মাধ্যমে এমওইউ বা বিভিন্ন আন্তর্জাতিক খ্যাতিমান প্রতিষ্ঠানের সাথে অংশীদারিত্বের মাধ্যমে বর্তমানে আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) কুলিয়া মেডিসিন (মেডিসিন অনুষদ) এবং কুলিয়া (দন্তচিকিতত্ত্ব অনুষদ), এবং আঙ্কারা বিশ্ববিদ্যালয়ের, ছাত্র ও শিক্ষকদের মতবিনিময় কর্মসূচী, সহযোগী গবেষণা কার্যক্রম এবং যৌথ প্রকাশনা চলছে। সমঝোতা চুক্তির মাধ্যমে তুরস্ক কলেজের বিএমডিসি স্বীকৃত জার্নালটি কলেজ থেকে নিয়মিত প্রকাশিত হচ্ছে।
কলেজটিতে বাংলাদেশি ও বিদেশী ছাত্র-ছাত্রীরা তাদের শিক্ষাগত যোগ্যতা অনুযায়ী ভর্তি হতে পারবে।
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় স্টুডেন্টস অ্যাফেয়ার্স বিভাগ (স্টাড) দ্বারা পরিচালিত হয়।
মেডিকেল কলেজটির সাথে ২৫০ শয্যার একটি হাসপাতাল রয়েছে যেটি চট্টগ্রাম ইন্টারন্যাশনাল মেডিকেল কলেজ ও হাসপাতাল নামে পরিচিত।
চট্টগ্রাম ইন্টারন্যাশনাল মেডিকেল কলেজ (সিআইএমসি) বর্তমানে চট্টগ্রামের চান্দগাঁও থানার হাজী চান্দ মিয়া সড়কের শমসের পাড়াতে একটি ৬০,০০০ বর্গফুটের বহুতল ভবনে প্রতিষ্ঠিত। সমস্ত বিভাগ এবং অফিসগুলি সুসজ্জিত। কলেজটির এক-তলা বিশিষ্ট একটি ভবন নির্মাণের পরিকল্পনা রয়েছে।
স্ট্রিট শিট

স্ট্রিট শিট ক্যালিফোর্নিয়ার সান ফ্রান্সিসকোতে প্রকাশিত ও বিক্রি হওয়া একটি পথ পত্রিকা, যা শহরের গৃহহীন মানুষের সমস্যা এবং দারিদ্র্য ও আবাসন সম্পর্কিত বিষয়গুলিতে আলোকপাত করে। ১৯৮৯ সালে প্রতিষ্ঠিত এই পত্রিকা। এটি যুক্তরাষ্ট্রের দ্বিতীয় পথ পত্রিকা। প্রথমটি স্ট্রিট নিউজ। বর্তমানে পত্রিকাটির মাসিক প্রচলন ৩২,০০০ অনুলিপি। 
মিলিয়নতম সংখ্যা ১৯৯৩ সালে বিক্রি হয়েছিল। 
পথ পত্রিকা নিয়ে আলোচনা করার সময়, ড্যানিয়েল টর্ক "গৃহহীন ব্যক্তির প্রতিবাদ এবং সমালোচনার প্রশস্ত প্ল্যাটফর্ম দেওয়ার" একমাত্র পত্রিকা হিসাবে "স্ট্রিট শীট" -কে স্বীকৃতি দেয়। গৃহহীনদের ক্ষমতায়নের উপায় হিসাবে কাগজ বিতরণ প্রত্যেকে গ্রহণ করে না। সমালোচকরা দাবি করেছেন যে, কাগজে ব্যবহৃত ভাষা অত্যধিক সংবেদনশীল এবং বিক্রেতাদের কাজের ধরন বিক্রয়কর্মীদের গৃহহীনতার ছক মেনে চলতে বাধ্য করে।
হিমাচল প্রদেশে কোভিড-১৯ এর বৈশ্বিক অতিমারী

চীন থেকে উৎপন্ন ২০১৯–২০ করোনাভাইরাসের বৈশ্বিক মহামারি ভারতে প্রথম নথিবদ্ধ হয়েছিল ২০২০ সালের ৩০শে জানুয়ারি। আস্তে আস্তে এই মহামারিটি ভারতের বিভিন্ন রাজ্য এবং কেন্দ্রশাসিত অঞ্চলে ছড়িয়ে পড়ে, এর মধ্যে হিমাচল প্রদেশ রাজ্যটিও আছে। ২০২০ সালের ২০শে মার্চ এই অঞ্চলের প্রথম অসুস্থতার ঘটনাটি নথিবদ্ধ করা হয়েছিল।
<onlyinclude>
</onlyinclude>
২৫শে জুন পর্যন্ত পাওয়া হিসেব অনুযায়ী, হিমাচল প্রদেশে মোট নথিবদ্ধ অসুস্থতার সংখ্যা ৮৩৭টির মধ্যে ছিল ৩৩৮ টি সক্রিয় অবস্থা, ৮টি মৃত্যু এবং ৪৯১টি নিরাময়ের ঘটনা।
খজল জেলা

খজল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার পশ্চিম দিকের অংশ থেকে গঠিত। জেলাটির জেলাসদর খজলে অবস্থিত।
এই জেলাটিতে চারটি বিধানসভা কেন্দ্র রয়েছে, সেগুলি হল যথাক্রমে: চাম্ফাই উত্তর, হ্রাংতুর্জো, লেংতেং‌ এবং তুইচাং। জেলাটিতে মোট ২৮ টি জনবসতিপূর্ণ শহর এবং গ্রাম রয়েছে। খজল শহরেই প্রায় তিন হাজার পরিবার বাস করেন। এবং এই শহরের মোট জনসংখ্যা প্রায় ১৪,০০০ জন। সমগ্র খজল জেলাটিতে মোট ৭,৩৭২টি পরিবার রয়েছে, এবং এর জনসংখ্যা ৩৬,৩৮১ জন।
খজল জেলার আবহাওয়া শীতল নাতিশীতোষ্ণ প্রকৃতির। শীতকালে জেলাটির বিভিন্ন জায়গার উষ্ণতা ০°সেন্টিগ্রেড থেকে ২০° সেন্টিগ্রেডের মধ্যে হেরফের করে। আবার গ্রীষ্মকালে উষ্ণতা ১৫°সেন্টিগ্রেড থেকে ৩০° সেন্টিগ্রেডের মধ্যে হেরফের করে।
খজল থেকে রাজধানী আইজল অবধি সড়ক দূরত্ব প্রায় ১৫২ কিলোমিটার। খজল শহরটি পবন হংস মারফত আকাশ পথে হেলিকপ্টার দ্বারা এবং সড়ক পথে প্রাত্যহিক বাস এবং অন্যান্য যাত্রীবাহী যান দ্বারা রাজধানী শহরের সাথে যুক্ত। 
খজল জেলাটির উত্তর-পশ্চিম দিকে রয়েছে সাইতুয়াল জেলা, দক্ষিণ পশ্চিম দিকে রয়েছে সেরছিপ জেলা এবং পূর্ব দিকে রয়েছে চাম্ফাই জেলা।
সাইতুয়াল জেলা

সাইতুয়াল জেলা উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার উত্তর-পশ্চিম দিকের অংশ থেকে গঠিত। জেলাটির জেলাসদর সাইতুয়ালে অবস্থিত।
১৯৭৪ খ্রিস্টাব্দ থেকেই সাইতুয়াল একটি আলাদা জেলা গঠন করার দাবি ওঠে। . ১৯৯৩ খ্রিস্টাব্দে এর স্বপক্ষে নাগরিক সংগঠন গঠিত হয়। দ্য সাইতুয়াল ডিস্ট্রিক্ট ইমপ্ল্যান্টিং ডিমান্ড কমিটি নামে একটি বেসামরিক প্রতিষ্ঠান সাইতুয়ালে পূর্ণাঙ্গ জেলা গঠনের জন্য বদ্ধপরিকর হয়ে ওঠে এবং একাধিক পদক্ষেপ গ্রহণ করে। ২০০৮ খ্রিস্টাব্দের ১২ ই সেপ্টেম্বর জেলা গঠনের সিদ্ধান্ত নেওয়া হলেও বিভিন্ন কারণে তা স্থগিত রাখা হয়।‌ পরে ২০১৯ খ্রিস্টাব্দে সাইতুয়াল নতুন জেলা ঘোষণা করা হয়।
জেলাটির পশ্চিম দিকে রয়েছে আইজল জেলা, দক্ষিণ দিকে রয়েছে সেরছিপ জেলা, দক্ষিণ-পূর্ব দিকে রয়েছে খজল জেলা, পূর্ব দিকে রয়েছে চাম্ফাই জেলা এবং উত্তর দিকে রয়েছে মণিপুর রাজ্যের ফেরজল জেলা৷ এছাড়া জেলাটির উত্তর-পূর্ব দিকে রয়েছে ভারত-মিয়ানমার আন্তর্জাতিক সীমান্ত৷
সাইতুয়াল থেকে রাজধানী আইজল অবধি সড়ক দূরত্ব প্রায় ৭৭ কিলোমিটার। সড়ক পথে প্রাত্যহিক বাস, মেক্সিগাড়ি এবং অন্যান্য যাত্রীবাহী যান দ্বারা রাজধানী শহরের সাথে যুক্ত। 
জেলাটিতে তিনটি বিধানসভা কেন্দ্র রয়েছে, এগুলি হল যথাক্রমে: চালফিল, টাউয়ি এবং লেংতেং৷ জেলাটিতে মোট ৩৭ টি জনবসতিপূর্ণ শহর ও গ্রাম রয়েছে। জেলাটিতে রয়েছে মোট ১০,২১৯ টি পরিবার এবং ৫০,৫৭৫ জন বাসিন্দা। জেলাটিতে মোট সংখ্যা ২৫,৬০৭ জন এবং নারী সংখ্যা ২৪,৯৬৭ জন। জেলাসদর সাইতুয়ালে রয়েছে মোট ২৪৫৭ টি পরিবার এবং শহরটির জনসংখ্যা ১১,৬১৯ জন৷
বাস লিপি

বাস লিপি বা "বাস ভাহ" বা "ভাহ" লাইবেরিয়ার বাস ভাষা লেখার জন্য ব্যবহৃত একটি অশব্দীয় বর্ণমালা লিপি। বাস ভাষায় "ভাহ" শব্দের অর্থ 'চিহ্ন নিক্ষেপ করা'। ডঃ থমাস ফ্লো লুইস এই লিপিটি পুনরুদ্ধার করেন দক্ষিণ আমেরিকার বাস ক্রিতদাসদের বংশধরদের থেকে। বিংশ শতাব্দীর শুরু দশকগুলির তিনি এই ভাষার কিছু উপকরণ প্রকাশ করেন।
প্রতিবেশী লিপিগুলির সাথে এই লিপিটির কী সম্পর্ক থাকতে পারে তা পরিষ্কার নয়, তবে এটির বর্ণের ছাঁচ তৈরি করা হয়েছিল এবং ১৯৯৯ সালে লাইবেরিয়ায় এই লিপির প্রচারের জন্য একটি সমিতি গঠন করা হয়েছিল। বর্তমানে এটি ব্যবহৃত হয় না এবং এটিকে একটি ব্যর্থ লিপি হিসাবে শ্রেণীবদ্ধ করা হয়েছে।
"ভাহ" একটি প্রকৃত অশব্দীয় বর্ণমালা যেটিতে ২৩টি ব্যঞ্জনবর্ণ, ৭টি স্বরবর্ণ এবং ৫টি স্বন বা সুরচিহ্ন আছে। সুরচিহ্নগুলি স্বরবর্ণের ভেতরে লেখা হয়। এছাড়াও এই লিপির নিজস্ব অর্ধবিরাম এবং পূর্ণবিরাম চিহ্ন আছে।
বাস লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+16AD0–U+16AFF:
পারভেজ সাজ্জাদ

পারভেজ সাজ্জাদ হাসান (; জন্ম: ৩০ আগস্ট, ১৯৪২) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশক থেকে ১৯৭০-এর দশকের শুরুরদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন পারভেজ সাজ্জাদ।
১৯৬১-৬২ মৌসুম থেকে ১৯৭৩-৭৪ মৌসুম পর্যন্ত পারভেজ সাজ্জাদের প্রথম-শ্রেণীর খেলোয়াড়ী জীবন চলমান ছিল। ১৯৬১-৬২ মৌসুমে প্রথম-শ্রেণীর ক্রিকেটে পারভেজ সাজ্জাদের অভিষেক ঘটে। প্রথম দুই খেলায় ১৪৮ রান খরচায় তিনি ২২ উইকেট দখল করেছিলেন। কায়েদ-ই-আজম ট্রফিতে লাহোর এ-দলের সদস্যরূপে ৫/১৫ ও ৪/৩৫ লাভ করে রেলওয়েজের বিপক্ষে ইনিংস বিজয়ে ভূমিকা রাখেন। এরপর, কম্বাইন্ড সার্ভিসের বিপক্ষে ৭/৩৩ ও ৬/৬৫ পান। তন্মধ্যে প্রথম ইনিংসের সবকটিই তিনি বোল্ডের মাধ্যমে লাভ করেন। তাসত্ত্বেও, তার দল পরাজয়বরণ করেছিল।
১৯৬৮-৬৯ মৌসুমে কায়েদ-ই-আজম ট্রফির কোয়ার্টার-ফাইনালে খায়েরপুরের বিপক্ষে করাচির সদস্যরূপে ইনিংসসহ খেলায় সেরা বোলিং পরিসংখ্যান গড়েন। ৭/২৩ ও ৮/৮৯ লাভ করেন তিনি। ১৯৭৩-৭৪ মৌসুম পর্যন্ত প্রথম-শ্রেণীর ক্রিকেট খেলেছিলেন।
সমগ্র খেলোয়াড়ী জীবনে উনিশটি টেস্টে অংশগ্রহণ করেছেন পারভেজ সাজ্জাদ। ২৪ অক্টোবর, ১৯৬৪ তারিখে করাচিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৭৩ তারিখে হায়দ্রাবাদে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
পাকিস্তানের পক্ষে ১৯ টেস্টে অংশ নিয়েছেন পারভেজ সাজ্জাদ। বেশ চতুরতার সাথে লেগ স্পিন বোলিং করতেন। ফলে ব্যাটিং সহায়ক পিচেও বেশ কার্যকর ভূমিকা রাখতে পারতেন। সব মিলিয়ে ৫৯ উইকেট লাভ করেন। তন্মধ্যে, তিনবার ইনিংসে পাঁচ-উইকেট দখল করেন। সবগুলোই ছিল নিউজিল্যান্ডের বিপক্ষে।
১৯৬৪-৬৫ মৌসুমে পাকিস্তান দলের সাথে নিউজিল্যান্ড গমন করেন। অকল্যান্ডে অনুষ্ঠিত খেলায় তিনি ৫/৪২ পান। ১৯৬৯-৭০ মৌসুমে নিজদেশে অনুষ্ঠিত সিরিজে মাত্র ১৫.৬৩ গড়ে ২২ উইকেট পেয়েছিলেন। তন্মধ্যে, করাচিতে ৫/৩৩ ও লাহোরে ৭/৭৪ লাভ করেন। লাহোর টেস্টের বোলিং পরিসংখ্যানই তার খেলোয়াড়ী জীবনের সেরা সাফল্য ছিল।
ক্রিকেট খেলার বাইরে চলচ্চিত্র শিল্পের সাথে জড়িত ছিলেন। স্বীয় ভ্রাতা ইকবাল শেহজাদের সাথে বেশ কয়েকটি চলচ্চিত্রে সহকারী হিসেবে কাজ করেন। পাকিস্তান ইন্টারন্যাশনাল এয়ারলাইন্সে জীবনের অধিকাংশ সময় কাজ করেন। অবসরকালীন তিনি প্যারিসে মহাব্যবস্থাপক হিসেবে অবসর গ্রহণ করেন।
সাত ভাইয়ের একজন ছিলেন তিনি। তার অপর ভ্রাতা ওয়াকার হাসান ১৯৫০-এর দশকে পাকিস্তানি টেস্ট ক্রিকেটার ও আরেকজন ইকবাল শেহজাদ চলচ্চিত্র পরিচালক ও নির্মাতা ছিলেন। ভারতীয় নির্বাক ও পরবর্তীতে সবাক চলচ্চিত্র অভিনেত্রী সুলতানা রাজ্জাকের কন্যা ও ভারতের প্রথম নারী চলচ্চিত্র পরিচালক ফাতিমা বেগমের নাতি জামিলা রাজ্জাকের সাথে পরিণয়সূত্রে আবদ্ধ হয়েছিলেন ওয়াকার হাসান। এছাড়াও, ভারতের প্রথম সবাক চলচ্চিত্র আলম আরা (১৯৩১)’র নায়িকা জুবেইদা, তার মাতা সুলতানার কনিষ্ঠা ভগ্নী’র দৌহিত্রী হন।
দেশ দরদী

দেশ দরদী ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন শরীফ উদ্দীন খান দীপু। শ্রেষ্ঠাংশে অভিনয় করেছেন মান্না, ঋতুপর্ণা সেনগুপ্ত, রাজীব, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
"দেশ দরদী" চলচ্চিত্রের গান রচনা করেছেন মনিরুজ্জামান মনির ও কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সাবিনা ইয়াসমিন, খালিদ হাসান মিলু, কনকচাঁপা, আগুন, ডলী সয়ন্তনী, লিপি নাসরিন।
দেশের মাটি

দেশের মাটি ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন এনায়েত করিম। শ্রেষ্ঠাংশে অভিনয় করেছেন মান্না, শাহনাজ, হুমায়ূন ফরীদি, আনোয়ার হোসেন, খালেদা আক্তার কল্পনা, রওশন জামিল, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
"দেশের মাটি" চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সৈয়দ আবদুল হাদী, রুনা লায়লা,আগুন, রিজিয়া পারভীন, দিলরুবা খান, ডলী সয়ন্তনী, কিরণ চন্দ্র রায়।
লাঠি (১৯৯৯-এর চলচ্চিত্র)

লাঠি ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, শাহনাজ, মিজু আহমেদ সহ আরও অনেকে।
চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
নিকটাত্মীয়ের দ্বারা প্রতারিত হয়ে পৈতৃক সম্পত্তি হারিয়ে নিঃস্ব হয়ে গ্রামে আশ্রয় নেওয়া এক যুবতী তার প্রতিশোধের লাঠি হিসেবে ব্যবহার করে গ্রামের এক প্রতিবাদী যুবককে।
"লাঠি" চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন রুনা লায়লা, এন্ড্রু কিশোর, কনকচাঁপা, খালিদ হাসান মিলু, আগুন, রিজিয়া পারভীন, ডলী সয়ন্তনী।
মণিভূষণ ভট্টাচার্য

মণিভূষণ ভট্টাচার্য (৩ মে, ১৯৩৮ — ১৩ জানুয়ারী, ২০১৪) একজন বাঙালি কবি ছিলেন।
তিনি ২০০৮ খ্রিষ্টাব্দে রবীন্দ্র পুরস্কার লাভ করেন।
মণিভূষণ ১৯৩৮ সালে বাংলাদেশের চট্টগ্রামের সীতাকুন্ড নামে একটি শহরে জন্মগ্রহণ করেছিলেন। মণিভূষণ পরবর্তীকালে উত্তর ২৪ পরগণা জেলার নৈহাটি শহরে বসতি স্থাপন করেন এবং ১৯৬২ সালে কাচরাপাড়ায় স্কুল শিক্ষক হিসাবে জীবিকা শুরু করেন। ১৯৬৩ সালে যোগ দেন গরিফা হাই স্কুলে। শহরের প্রান্তিক ও দরিদ্র মানুষের দৈনন্দিন জীবন তাঁর কবিতায় প্রকাশ পেয়েছিল।
১৯৫০ সালের পর মণিভূষণ কবিতা লেখা শুরু করেন। প্রথম বই "কয়েকটি কন্ঠস্বর" বের হয় ১৯৬২ সালে। তাঁর দ্বিতীয় কাব্যগ্রন্থ "উতকন্ঠ শর্বরী" ১৯৭১ সালে রাষ্ট্রীয় সন্ত্রাস ও হত্যার বিরুদ্ধে লেখা। ১৯৭৪ সালে প্রকাশিত তাঁর "গান্ধীনগরে রাত্রি" কাব্যগ্রন্থের জন্য বিশেষ পরিচিতি পান তি্নি। তাঁর কবিতাগুলি বেশিরভাগ রাজনৈতিক কিন্তু তাতে রোম্যান্স ও বিপ্লব একীভূত হয়েছে। লিটল ম্যাগাজিনে অনেক কবিতা লিখেছেন তিনি। মণিভূষণ ২০০৮ সালে রবীন্দ্র পুরস্কারে ভূষিত হন।